Ribeira Brava (Madeira)

mini
Ribeira Brava er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen og på elva som renner ut ved byen. Navnet betyr «den ville elva».

 Kommunen 

Kommunen Ribeira Brava ligger sentralt på sørsida av øya, vest for Câmara de Lobos. Arealet er ca. 65 kvadratkilometer og folketallet  (i 2011).Folketall fra Det portugisiske statistikkbyrået; besøkt 10. august 2012. Kommunen blei oppretta i 1914 ved utskilling av arealer fra nabokommunene.

De viktigste næringsveiene er jordbruk og fiske.

I nord ligger blant annet fjelltoppene Pico Grande og Pico do Cerco på henholdsvis 1675 og 1586 meter.

 Byen 

Byen Ribeira Brava ligger ved utløpet av elva. Den daterer seg tilbake til 1400-tallet, da den var et viktig stopp på vegen mellom Funchal og nordsida av øya. Området var også viktig i dyrkinga av sukker, Madeiras viktigste plante de første hundreåra.

Kirka Igreja de São Bento er opprinnelig fra 1500-tallet, men blei kraftig ombygd på 1800-tallet. Rådhuset er fra 1765.

I byen ligger Madeiras etnografiske museum som åpna i 1996 og har omfattende framstillinger av øyas tradisjonelle næringer. Byen har også et museum som legger særlig vekt på hesten som motiv i kunst og kunsthandverk.

 Elva 

Elva Ribeira Brava er nærmere 12 kilometer lang og kommer fra fjella i det sentrale vest. Et reservoar i høyden bidrar med både drikkevann og strømforsyning.

 Kirkesogn 

Kommunen består av fire kirkesogn: Campanário, Ribeira Brava (byen), Serra de Água og Tabua.

 Referanser 

Kategori:Kommuner på Madeira
Kategori:Byer på Madeira